text: Julebryggen gav politiet en travl nat
  07 november 2015 kl. 05.51
  Begge politikredse i TV SYDs område melder om en travl nat til lørdag, hvor mange fik smagt grundigt på årets første julebryg og lavede uro.
  
  
  Der har dog ikke været tale om alvorlige hændelser - men en lang række tilfælde af uro og larm i gaden, som politiet har kunnet løse med påtaler og en stribe bøder.
  - Vi har haft rygende travlt jævn fordelt på alle byer, lyder meldingen fra vagtchef Kristian Juliussen hos Sydøstjyllands Politi i Horsens.
  En lignende melding kommer lørdag morgen fra vagtchefen hos Syd- og Sønderjyllands Politi i Esbjerg. Her havde vagtchefen fredag aften dog overskud til et godt råd på rim:
  #politidk Nu sneen falder, og vil du undgå rabalder, så på en taxa du kalder.. Pas på hinanden...
  
  